Document ID: 32007D0123

KOMISIJAS LĒMUMS
(2007. gada 20. februāris),
ar ko Itālijai atbilstoši Padomes Direktīvai 92/119/EEK piešķir atkāpi kaujamu cūku pārvadāšanai pa valsts un privātiem ceļiem uz kautuvi, kas atrodas aizsargjoslā
(izziņots ar dokumenta numuru K(2007) 499)
(Autentisks ir tikai teksts itāļu valodā)
(2007/123/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 17. decembra Direktīvu 92/119/EEK, ar ko ievieš vispārīgus Kopienas pasākumus noteiktu dzīvnieku slimību kontrolei un īpašus pasākumus saistībā ar cūku vezikulāro slimību (1), un jo īpaši tās II pielikuma 7. panta 2. punkta d) apakšpunktu,
tā kā:
(1)
Itālijas kompetentā iestāde 2006. gada 15. novembrī saskaņā ar Direktīvas 92/119/EEK 10. pantu noteica aizsargjoslu ap cūku vezikulārās slimības uzliesmojuma zonu Bergamo provinces Romano di Lombardijas pašvaldībā.
(2)
Tāpēc cūkas ir aizliegts pārvietot un pārvadāt pa valsts vai privātajiem ceļiem, kuri atrodas minētajā aizsargjoslā.
(3)
Tomēr Itālija iesniedza pieprasījumu aizliegumu nepiemērot tādu kaujamu cūku pārvadāšanai, kas tiek ievestas minētajā aizsargjoslā pa valsts un privātajiem ceļiem, kuri atrodas šajā aizsargjoslā, lai tās nogādātu kautuvē, kura atrodas aizsargjoslā.
(4)
Šādu atkāpi piešķirt ir lietderīgi, ar nosacījumu, ka Itālija veic stingrus kontroles un profilakses pasākumus, kuri nodrošina, ka nav iespējama slimības izplatīšanās.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
1. Itālija drīkst atļaut tādu kaujamu cūku (“cūkas”) pārvadāšanu, kas tiek ievestas aizsargjoslā, kas 2006. gada 15. novembrī izveidota ap cūku vezikulārās slimības uzliesmojuma zonu Bergamo provinces Romano di Lombardijas pašvaldībā, pa valsts vai privātajiem ceļiem, kuri atrodas aizsargjoslā, uz kautuvi “IMC No 825 M” (“kautuve”) ar šādiem nosacījumiem:
a)
valsts veterinārārsts, kurš atbildīgs par izcelsmes saimniecību, paziņo par cūku nosūtīšanu valsts veterinārārstam, kurš atbildīgs par kautuvi, vismaz 24 stundas iepriekš;
b)
cūkas uz kautuvi jāpārved pa koridoru; Itālijai jau iepriekš šis koridors ir jāprecizē;
c)
pirms iebraukšanas koridorā kompetentajai iestādei jāaizzīmogo transportlīdzekļi, kuros pārvadā cūkas; aizzīmogošanas brīdī kompetentā iestāde reģistrē transportlīdzekļa reģistrācijas numuru un tajā pārvadāto cūku skaitu;
d)
pēc ierašanās kautuvē kompetentās iestādes:
i)
pārbauda un atzīmogo transportlīdzekli;
ii)
ir klāt, kad cūkas tiek izkrautas;
iii)
reģistrē transportlīdzekļa reģistrācijas numuru un tajā pārvadāto cūku skaitu.
2. Uzreiz pēc izkraušanas visus transportlīdzekļus, kuros cūkas nogādāja uz kautuvi, tīra un dezinficē oficiālas kontroles laikā un saskaņā ar kompetentās iestādes norādījumiem.
2. pants
Šis lēmums ir adresēts Itālijas Republikai.
Briselē, 2007. gada 20. februārī

Labels: 17
0
8
6
18
15